
	Fælles bestyrelsesmøde for Sct. Jacobi skole og dagtilbud

Dato: Tirsdag den 1. september 2026
Kl. 16.00 – 17.30

Sted: Mødelokale 1, Junibakken (På administrationsgangen)  




	Punkt: 
	Dagsorden:

	
	Velkommen til mødet

	
	Godkendelse af dagsorden og referat

	
	Orientering fra formand
Det oplyses, at den forældrevalgte repræsentant i Solsikken har trukket sig fra bestyrelsen, hvorfor der skal gennemføres valg af en ny repræsentant.
Formanden orienterer om, at han har aflagt besøg i Solsikken. Han udtrykker en meget positiv oplevelse af de igangværende aktiviteter og fremhæver blandt andet den tydelige struktur i både dagligdagen og ugeforløbet.
Formanden har modtaget en henvendelse fra en elev, som oplever at være udfordret af de fysiske rammer i klassen, herunder begrænset plads i klasselokalet samt et højt støjniveau.
Der er ligeledes forældre, som efterspørger en tydeligere orientering fra klasserne om indholdet i elevernes skoledag, så hjemmet i højere grad kan understøtte og forberede børnene på den kommende dag eller uge.
Der har desuden været flere henvendelser vedrørende taxakørslen.


	
	Aktuelt fra skolen
· Generel orientering
Skoleårets opstart har været præget af særlige omstændigheder, idet der blev konstateret asbest på Laboratorievej. Derudover har skolen i løbet af de første tre uger oplevet et højere antal straksvisitationer end tidligere. Samlet set har dette medført et øget pres på organisationen.

· Status på sygefravær
I de seneste tre måneder op til sommerferien har sygefraværet været stigende sammenlignet med samme periode sidste år. Dette har væsentlig betydning for både medarbejdere og elever og påvirker den samlede drift og kontinuitet i hverdagen.
· Ledelsesstruktur
Afdelingslederen i Solsikken har opsagt sin stilling med fratrædelse pr. 30. september. Samtidig er en af skolens øvrige afdelingsledere stoppet. Ændringerne har væsentlig betydning for både ledelsesteamet og medarbejderne i de berørte afdelinger og bidrager samlet set til et øget organisatorisk pres.

· Asbest påvist og håndteret
Der blev konstateret asbest på Laboratorievej, hvilket havde væsentlig betydning for elevernes skolestart og for tilrettelæggelsen af skoledagen. I den forbindelse har der været spørgsmål om, hvorvidt eleverne kunne forblive på Pramstedvej. Udfordringen er imidlertid fortsat den samme som tidligere, nemlig at der er pladsmæssige begrænsninger på Pramstedvej. Eleverne er derfor vendt tilbage til Laboratorievej.

	Behandlingspunkt
	Økonomi regnskab 2025 og budget 2026

Solsikken:
Solsikken har på nuværende tidspunkt en stabil og tilfredsstillende økonomisk situation. Der forventes et mindre forbrug på lønudgifterne samt på aktivitetsmidlerne. Det pågældende beløb ønskes overført til 2027, idet Solsikken i dette år står over for en kommende flytning til en ny matrikel.

Sct. Jacobi skole:
Sct. Jacobi Skole forventes at afslutte 2026 med et merforbrug. Merforbruget kan henføres til flere forhold, herunder øgede lønudgifter, udgifter til leje af lokaler samt et øget antal straksvisitationer. Disse forhold har samlet set en væsentlig indvirkning på skolens økonomiske situation.

	Behandlingspunkt 

	Forventninger og drømme for det kommende bestyrelsesarbejde 
Der ønskes en drøftelse af forventningerne til bestyrelsesarbejdet i det kommende skoleår, herunder hvordan møderne bedst kan tilrettelægges, og hvilke temaer der med fordel kan sættes på dagsordenen. Det kan eksempelvis overvejes, om medarbejdere eller elever lejlighedsvis inviteres til at bidrage med perspektiver på skoledagen.
Der kan endvidere arbejdes med principper for udvalgte områder og retninger på skolen, så bestyrelsen løbende får mulighed for at drøfte og kvalificere skolens overordnede rammer og prioriteringer.
Det foreslås, at der eventuelt sættes ét princip på dagsordenen ved hvert møde, så arbejdet med principperne bliver systematisk og kontinuerligt gennem skoleåret.


	Behandlingspunkt 

	Analyse af specialområdet 
Der har været afholdt møde vedrørende målgruppebeskrivelsen for børnene. Det forventes, at analysen færdiggøres senest i december 2026.

	
	Evt.

